༈ རྗེ་བཙུན་སྒྲོལ་དཀར་སྒྲུབ་ཐབས་དངོས་གྲུབ་ཀུན་འབྱུང་ཞེས་བྱ་བ་བཞུགས་སོ། ། ན་མོ་གུ་
རུ་ཨཱརྱ་ཏཱ་ར་ཡེ། གང་སྐུའི་སྣང་བ་ཡིད་ལ་ཤར་ཙམ་གྱིས། །ལས་ཉོན་རྨོངས་པའི་
མུན་པ་ཀུན་སེལ་ཞིང༌། །མཆོག་ཐུན་དངོས་གྲུབ་འདོད་དགུ་སྩོལ་མཛད་པ། །
འཕགས་མ་ཡིད་བཞིན་འཁོར་ལོའི་ཞབས་ལ་འདུད། །དེ་ལ་འདིར་དལ་བའི་རྟེན་
ལ་སྙིང་པོ་བླང་བའི་ཕྱིར་སྒྲོལ་དཀར་ཡིད་བཞིན་འཁོར་ལོའི་སྒོམ་བཟླས་བྱ་བར་
འདོད་པས། སྐུ་རྟེན་དང་མཆོད་གཏོར་སོགས་ཕྱག་ལེན་ལྟར་བཤམས་ལ། ཁྲུས་
བྱས་ཤིང་གཙང་སྦྲ་དང་ལྡན་པས་དགེ་སེམས་ཁྱད་པར་ཅན་གྱི་ངང་ནས་ཐོག་མར་
སྐྱབས་འགྲོ་སེམས་བསྐྱེད་བྱ་བ་ནི། སངས་རྒྱས་ཆོས་དང་ཚོགས་མཆོག་ལ། །བྱང་
ཆུབ་བར་དུ་སྐྱབས་སུ་མཆི། །བདག་དང་གཞན་དོན་བསྒྲུབ་སླད་དུ། །བདག་གིས་
བྱང་ཆུབ་སེམས་བསྐྱེད་དོ། །ཕྱོགས་བཅུ་དག་ན་བཞུགས་པ་ཡི། །སངས་རྒྱས་བྱང་
ཆུབ་སེམས་དཔའ་གསོན། །བདག་གིས་རྫོགས་པའི་བྱང་ཆུབ་ཕྱིར། །དེང་ནས་བྱང་
ཆུབ་སེམས་བསྐྱེད་དོ། །དེ་ནས་ཚོགས་བསག་པ་ནི། རང་ཉིད་སྐད་ཅིག་གིས་རྗེ་
བཙུན་སྒྲོལ་མར་གསལ་བའི་ཐུགས་(༢༡བ)ཀའི་ཏཱཾ་ཡིག་ལས་འོད་ཟེར་འཕྲོས། བླ་མ་
དང་གཉིས་སུ་མེད་པའི་བཅོམ་ལྡན་འདས་འཕགས་མ་སྒྲོལ་མ་ལ་སངས་རྒྱས་དང་
བྱང་ཆུབ་སེམས་དཔའི་ཚོགས་ཀྱིས་བསྐོར་བ་སྤྱན་དྲངས། མདུན་གྱི་ནམ་མཁར་
བཞུགས་པར་གྱུར། མཆོད་པ་རྣམས་འོག་ནས་འབྱུང་བ་ལྟར་བྱིན་གྱིས་བརླབས།
གང་གི་དྲིན་གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང༌། །བླ་མ་རིན་
ཆེན་ལྟ་བུ་ཡི། །རྡོ་རྗེ་ཅན་ཞབས་པད་ལ་འདུད། །གང་གིས་ཁྱོད་ཞབས་པདྨོ་གུས་
མཆོད་ནས། །ཏཱ་རེ་ལ་སོགས་རིག་སྔགས་ཟློས་ཙམ་གྱིས། །འཆི་མེད་ཚེ་དང་ཡེ་ཤེས་
23

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
FA
བསོད་ནམས་སོགས། །ཅི་འདོད་དངོས་གྲུབ་སྩོལ་ལ་ཕྱག་འཚལ་ལོ། །སྟོན་པ་བླ་
མེད་སངས་རྒྱས་རིན་པོ་ཆེ། །སྐྱོབ་པ་བླ་མེད་དམ་ཆོས་རིན་པོ་ཆེ། །འདྲེན་པ་བླ་
མེད་དགེ་འདུན་རིན་པོ་ཆེ། །སྐྱབས་གནས་དཀོན་མཆོག་གསུམ་ལ་ཕྱག་འཚལ་ལོ། །
ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་བཏུད་
པ་ཡིས་རྣམ་ཀུན་ཏུ། །མཆོག་ཏུ་དད་པས་ཕྱག་འཚལ་ལོ། །རང་གི་ཐུགས་ཀའི་ས་
བོན་ལས་སྤྲོས་པའི་མཆོད་པའི་ལྷ་མོ་ཕྱག་ན་མཆོད་རྫས་སྣ་ཚོགས་ཐོགས་པ་རྣམས་
C
ཨོཾ་གུ་རུ་ཨཱརྱ་ཏཱ་རེ་ས་པ་རི་ཝཱ་ར་(༢༢ན)ཨཉྙཾ་པྲ་ཏིཙྪ་
༢༩ ?
( ( ),
ཧཱུཾ་སྭཱཧཱ། དེ་བཞིན་དུ་པཱ་ཏྱཾ། པུཥྤ། དྷུ་པེ། ཨ་ལོ་ཀེ། གནྡྷ། ནཻ་ཝི་དྱ། ཤཔྟ་པྲ་ཏཱིཙྪ་
སྭཱཧཱ། དེ་ནས་མཎྜལ་རྒྱས་བསྡུས་གང་རིགས་འབུལ། སངས་རྒྱས་ཆོས་དང་ཚོགས་
མཆོག་ལ། །བྱང་ཆུབ་བར་དུ་སྐྱབས་སུ་མཆི། །རང་གཞན་དོན་ནི་རབ་བསྒྲུབ་
ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་
བགྱིས་ནས། །སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་ཆུབ་སྤྱོད་
མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །
ལན་གསུམ། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་
ཅིག །སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་
ཅིག །སེམས་ཅན་ཐམས་ཅད་སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་
ཅིག །སེམས་ཅན་ཐམས་ཅད་ཉེ་རིང་ཆགས་སྡང་དང་བྲལ་བའི་བཏང་སྙོམས་ཚད་
མེད་པ་ལ་སེམས་གནས་པར་གྱུར་ཅིག །ཅེས་ཚད་མེད་བཞི་བསྒོམ། དེ་ནས་ཚོགས་
ཝ་ཤུདྷོ྅ཧཾ།
D
།དེ་ནས་
ཨོཾ་སྭ་བྷཱ་ཝ་ཤུདྡྷ སརྦ་དྷརྨཱ སྭ་(༢༢བ)བྷཱ་
ཆོས་ཐམས་ཅད་རང་བཞིན་གྱིས་གྲུབ་པས་སྟོངས་པའི་སྟོང་པ་ཉིད་
H)
(ROA
R H
s
དུ་གྱུར། སྟོང་པའི་ངང་ལས་པཾ་ལས་པདྨ་དཀར་པོ། དེའི་སྟེང་དུ་ཨ་ལས་ཟླ་བའི་
དཀྱིལ་འཁོར། དེའི་སྟེང་དུ་རང་སེམས་ཏཱཾ་ཡིག་དཀར་པོ་དེ་ལས་འོད་ཟེར་ཕྱོགས་
24

གདུགས་དཀར་གྱི་སྒྲུབ་ཐབས་མཆོག་ཏུ་གྲུབ་པའི་སྙིང་པོ་སོགས་ཡི་དམ་སྒྲུབ་སྐོར་དངོས་གྲུབ་ཀུན་འབྱུང་།
པོའི་
བཅུར་འཕྲོས། དོན་གཉིས་བྱས་ཚུར་འདུས་ཏཱཾ་ཡིག་ལ་ཐིམ་པ་ཡོངས་སུ་གྱུར་པ་ལས།
རང་ཉིད་རྗེ་བཙུན་སྒྲོལ་མ་སྐུ་མདོག་དཀར་མོ་ཞལ་གཅིག་ཕྱག་གཉིས་ཀྱི་གཡས་
མཆོག་སྦྱིན་གྱི་ཕྱག་རྒྱ་དང་། གཡོན་ཐུགས་ཀར་མཐེབ་སྲིན་གྱིས་ཨུཏྤ་ལ་དཀར་
ཡུ་བ་འཛིན་པ། རིན་པོ་ཆེའི་རྒྱན་བརྒྱད་ཀྱིས་བརྒྱན་ཅིང༌། ལྷ་རྫས་ཀྱི་ན་བཟའ་
གསོལ་བ། སྐུ་ལས་སྐྱེས་པའི་འོད་ཀྱི་ཕུང་པོའི་དབུས་ན་ཞབས་རྡོ་རྗེའི་སྐྱིལ་ཀྲུང་
གིས་བཞུགས་པ། དེའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་མཚན་པ།
ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་གནས་ནས་རྗེ་བཙུན་སྒྲོལ་མ་
དཀར་མོ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་སྤྱན་
་ལས་
དྲངས། ཛཿཧཱུཾ་བཾ་ཧོཿགཉིས་སུ་མེད་པར་གྱུར། སླར་ཡང་ཐུགས་ཀའི་ས་བོན་ལ་
འོད་འཕྲོས་དབང་གི་ལྷ་རྣམས་སྤྱན་དྲངས། དེ་བཞིན་གཤེགས་པ་ཐམས་ཅད་ཀྱིས་
བདག་ལ་མངོན་པར་དབང་བསྐུར་དུ་གསོལ། (༢༣ན)ཞེས་གསོལ་བ་བཏབ་པས་དེ་
རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས། ཨོཾ་སརྦ་ཏ་ཐཱ་ག་
ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཞེས་གསུངས་ཤིང་བདུད་རྩིའི་ཆུས་དབང་བསྐུར།
ལུས་གང་དྲི་མ་དག །ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་ལས་འོད་
དཔག་མེད་ཀྱིས་དབུ་བརྒྱན་པར་གྱུར།
ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཕཊ།
),,,,,S
R OR D、)(
ཨོཾ་སྭ་བྷཱ་ཝ་ཤུདྡྷསརྦ་དྷརྨ་སྭ་བྷ་ཝ་ཤུདྷོ྅ཧཾ། སྟོང་པ་ཉིད་དུ་གྱུར། སྟོང་པའི་ངང་
Zot !k
}ias 8 %
F?. 6
ལས་བྷུ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་
བ་ལས་བྱུང་བའི་མཆོད་ཡོན། ཞབས་བསིལ། མེ་ཏོག །བདུག་སྤོས། སྣང་གསལ། དྲི་
ཆབ། ཞལ་ཟས། རོལ་མོ་རྣམས་དྭངས་ཤིང་ཐོགས་པ་མེད་པ་ནམ་མཁའ་དང་
མཉམ་པར་གྱུར། ཨོཾ་ཨཎྷཾ་ཨཱཿཧཱུཾ་ནས། ཨོཾ་ཤཔྟ་ཨཱཿཧཱུཾ་གི་བར་གྱིས་བྱིན་གྱིས་བརླབས།
,,
རང་གི་ཐུགས་ཀའི་ས་བོན་ལས་སྤྲོས་པའི་མཆོད་པའི་ལྷ་མོ་ཕྱག་ན་མཆོད་རྫས་སྣ་
ཚོགས་ཐོགས་པ་རྣམས་ཀྱིས་མཆོད་པར་བསམས་ལ། ཨོཾ་ཨཱརྱ་ཏཱ་རེ་ས་པ་རི་ཝཱ་ར་
ཨཀྶཾ་པྲ་ཏཱིཙྪ་ཧཱུྃ་སྭཱཧཱ། དེ་བཞིན་དུ་ཤཔྟའི་བར་གྱིས་མཆོད། དེ་ནས་བསྟོད་ཅིང་གསོལ་
25

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
བ་གདབ་པ་ནི། རབ་འབྱམས་ཞིང་གི་(༢༣བ)རྒྱལ་བ་སྲས་བཅས་ཀྱི། །ཐུགས་རྗེ་འཕྲིན་
།གཅིག་ཏུ་བསྡུས་པ་རབ་དཀར་ལྷ་མོའི་གཟུགས། །བཅོམ་
ལས་ནུས་པ་མ་ལུས་པ།
ལྡན་ཡིད་བཞིན་འཁོར་ལོར་གསོལ་བ་འདེབས། །སྲིད་མཚོ་ཉམ་ངར་འཁྱམས་པའི་
མ་རྒན་རྣམས། །སྲིད་པའི་སྡུག་བསྔལ་ཀུན་ལས་སྒྲོལ་བའི་ཕྱིར། །སྲིད་འདིར་བགྲང་
ཡས་སྤྲུལ་པས་རྣམ་རོལ་པ། །སྲིད་གསུམ་སྐྱབས་གཅིག་ཁྱོད་ལ་གསོལ་བ་འདེབས། །
ཚེ་དང་བསོད་ནམས་ལུང་རྟོགས་ཡོན་ཏན་སོགས། །དངོས་གྲུབ་ཅི་འདོད་ང་ཡིས་
སྦྱིན་ནོ་ཞེས། །མཚོན་ཕྱིར་ཕྱག་གཡས་མཆོག་སྦྱིན་ཕྱག་རྒྱ་མཛད། །སྒྲོལ་མ་ཡིད་
བཞིན་ནོར་བུར་གསོལ་བ་འདེབས། །འཁོར་བའི་བཙོན་རར་མནར་བའི་འགྲོ་བ་
རྣམས། །མ་འཇིགས་ང་ཡིས་མྱུར་དུ་བསྐྱབ་བོ་ཞེས། །དཀོན་མཆོག་གསུམ་མཚོན་
ཕྱག་རྒྱས་དབུགས་འབྱིན་པ། །སྒྲོལ་མ་ཐུགས་རྗེ་ཅན་ལ་གསོལ་བ་འདེབས། །ཕྱག་
ཞབས་མཐིལ་ལ་མངའ་བའི་སྤྱན་བཞི་ཡིས། །རྣམ་པར་ཐར་པའི་སྒོ་བཞི་ལེགས་
བསྟུན་ནས། །འགྲོ་ཀུན་ཐར་པ་ཆེན་པོའི་གཞལ་ཡས་སུ། །འཁྲིད་མཛད་རྒྱལ་བའི་
ཡུམ་ལ་གསོལ་བ་འདེབས། །ཞལ་རས་ཟླ་བའི་དཀྱིལ་འཁོར་མཛེས་པའི་རྒྱན། །
ཨུཏྤལ་རི་མོ་འདྲེན་བྱེད་རྣམ་གསུམ་(༢༤ན)གྱིས། །དུས་གསུམ་གསལ་བར་གཟིགས་
ནས་འགྲོ་བ་ཀུན། །ངེས་པར་འདྲེན་མཛད་མ་ལ་གསོལ་བའི་འདེབས། །ཁྱོད་སྐུའི་
སྣང་བ་ཡིད་ལ་དྲན་པ་དང༌། །གཟུངས་སྔགས་ཅུང་ཟད་ཟློས་པ་ཙམ་གྱིས་ཀྱང་། །
དུས་མིན་འཆི་བ་ངེས་པར་འཇོམས་མཛད་པ། །བཅོམ་ལྡན་ཚེ་སྦྱིན་ལྷ་མོར་གསོལ་
བ་འདེབས། །རབ་འབྱམས་ཞིང་གི་རྒྱལ་བ་སྲས་བཅས་ཀྱིས། །རབ་ཏུ་བསྔགས་པ་
ལྷ་མོ་སྒྲོལ་མ་ལ། །རབ་དད་གུས་པའི་ཡིད་ཀྱི་གསོལ་འདེབས་ན། །རབ་མཆོག་
དངོས་གྲུབ་མྱུར་དུ་སྩལ་དུ་གསོལ། །དེ་ལྟར་གདུང་ཤུགས་དྲག་པོས་གསོལ་བ་བཏབ་
ནས་ལྷའི་ང་རྒྱལ་དང་གསལ་སྣང་ཅི་ཐོན་དུ་སྒོམ། དེ་ནས་བཟླས་པ་བྱ་བ་ནི། རང་
。,,,,,8,9
ལྷར་གསལ་བའི་ཐུགས་ཀར་འཁོར་ལོ་དཀར་པོའི་ལྟེ་བར་ཟླ་བའི་དཀྱིལ་འཁོར་གྱི་
སྟེང་དུ་ཏཱཾ་ཡིག་གི་མཐར་ཡི་གེ་བཅུ་པའི་སྔགས་ཕྲེང་གིས་བསྐོར་བ་ལ་སེམས་བཟུང་
26

གདུགས་དཀར་གྱི་སྒྲུབ་ཐབས་མཆོག་ཏུ་གྲུབ་པའི་སྙིང་པོ་སོགས་ཡི་དམ་སྒྲུབ་སྐོར་དངོས་གྲུབ་ཀུན་འབྱུང༌།
ཞིང་ཁྱེར་སོ་གསུམ་གྱི་རྣལ་འབྱོར་དང་ལྡན་པས་འོད་ཟེར་གྱི་སྤྲོ་བསྡུའི་དམིགས་པ་
༥
དང་བཅས། ཨོཾ་ཏྭ་རེ་ཏུཏྟ་རེ་ཏུ་རེ་སྭཱཧཱ། ཞེས་ཡི་གེ་བཅུ་པའི་སྔགས་འདི་བརྒྱ་སྟོང་
ཁྲི་འབུམ་སོགས་ཅི་ནུས་སུ་བཟླ། དམིགས་བསལ་ཚེ་སྒྲུབ་བྱ་བར་འདོད་ན།
% k
ཨོ་ཏཱ་
རེ་ཏུཏྟ་རེ་ཏུ་(༢༤བ)རེ་མ་མ་ཨཱ་ཡུར་པུ་ཎྱ་ཛྙཱ་ན་པུཙྪིཾ་ཀུ་རུ་སྭཱཧཱ། ཞེས་སྤེལ་ཚིག་དང་
བཅས་ཅི་ནུས་སུ་བཟླ་ཞིང་ཚེ་སྒྲུབ་ཀྱི་དམིགས་སྐོར་རྣམས་བླ་མའི་ཞལ་ལས་ཤེས་
༣༡༡༧༣
t85
༡
པར་བྱའོ། །མཇུག་ཏུ། ཨོྃ་བཛྲ་སཏྭ་ཞེས་སོགས་ཡིག་བརྒྱ་བཟླས་ཏེ་ལྷག་ཆད་ཀྱི་
ཉེས་པ་ཞི་བ་དང་སྔགས་ཀྱི་བྱིན་རླབས་བརྟན་པར་བྱའོ། །དེ་ནས། དགེ་བ་འདི་
ཡིས་མྱུར་དུ་བདག །རྗེ་བཙུན་སྒྲོལ་མ་འགྲུབ་གྱུར་ནས། །འགྲོ་བ་གཅིག་ཀྱང་མ་
ལུས་པ། །དེ་ཡི་ས་ལ་འགོད་པར་ཤོག །ཅེས་སོགས་བསྔོ་བ་དང་སྨོན་ལམ་ཅི་འགྲུབ་
བྱའོ། །འདིའི་བསྙེན་པ་བྱེད་ཚེ་ཐུན་བཞི་གའི་མཇུག་ཏུ་གཏོར་མ་འབུལ་ཐུབ་ན་
ཤིན་ཏུ་ལེགས་ཤིང་། མ་མཐའ་ཐུན་ཐ་མའི་མཇུག་ཏུ་གཏོར་མ་ངེས་པར་འབུལ་
དགོས་པས་དེའི་ཚུལ་ནི། ཟན་དང་དཀར་གསུམ་མངར་གསུམ་སོགས་སྦྱར་བའི་
! )q
Q
དཀར་གཏོར་གཙང་མ་མདུན་དུ་ཉེར་སྤྱོད་དང་བཅས་པ་བཤམས་ལ། མཆོད་པ་
སྔར་ལྟར་བྱིན་གྱིས་བརླབས། གཏོར་མ་ཨ་མྲྀ་ཏས་བསངས། སྭ་བྷཱ་ཝས་སྟོང་པར་
སྦྱངས། སྟོང་པའི་ངང་ལས་ཧཱུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་
ཨོཾ་འོད་དུ་ཞུ་བ་ལས་བྱུང་བའི་གཏོར་མ་ཟག་པ་མེད་པའི་བདུད་རྩིའི་རྒྱ་མཚོ་ཆེན་
པོར་གྱུར། ཨོཾ་ཨཱཿཧཱུཾ་ལན་གསུམ་གྱིས་གཏོར་མ་བྱིན་གྱིས་བརླབས། (༢༥ན)རང་གི་
ཐུགས་ཀའི་ས་བོན་གྱི་འོད་ཟེར་གྱིས་རྗེ་བཙུན་འཕགས་མ་སྒྲོལ་མའི་ལྷ་ཚོགས་མདུན་
གྱི་ནམ་མཁར་སྤྱན་དྲངས། ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་
གསོལ་བར་བསམས་ལ། ཨོཾ་ཨཱརྱ་ཏཱ་རེ་ས་པ་རི་ཝཱ་ར་བ་ལིཾ་པྲ་ཏཱིཙྪ་ཡེ་སྭཱཧཱ། ཞེས་
ལན་གསུམ་མམ་མདུན་གྱིས་གཏོར་མ་འབུལ། ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨཉྙཾ་
སོགས་ཀྱིས་མཆོད། འདོད་ཡོན་ལྔ་ལྡན་ཟག་མེད་ཀྱི། །བདུད་རྩིའི་རྒྱ་མཚོའི་གཏོར་
མ་འདི། །རྗེ་བཙུན་འཕགས་མ་སྒྲོལ་མ་ཡི། །ལྷ་ཚོགས་འཁོར་དང་བཅས་ལ་
27

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
འབུལ། །བཞེས་ནས་མཆོག་དང་ཐུན་མོང་གི །དངོས་གྲུབ་མ་ལུས་སྩལ་དུ་
གསོལ། །ཞེས་འདོད་དོན་ལ་གསོལ་བ་གདབ། ཡིག་བརྒྱ་བཟླས་ལ། མ་རྙེད་ཡོངས་
སུ་མ་ཤེས་དང་། །གང་ཡང་ནུས་པ་མ་མཆིས་པས། །འདིར་ནི་བྱ་བ་གང་བགྱིས་
པ། །དེ་ཀུན་ཁྱོད་ཀྱིས་བཟོད་མཛད་རིགས། །ལྷག་པ་དང་ནི་ཆད་པ་དང༌། །ཆོ་
གའི་ཡན་ལག་ཉམས་པ་དང་། །བདག་གིས་བརྗེད་ངེས་ཅི་མཆིས་པ། །དེ་ཡང་
བཟོད་པར་མཛད་དུ་གསོལ།། །ཞེས་བཟོད་གསོལ་བྱས་ལ་རྟེན་ཡོད་ན་བརྟན་
བཞུགས་དང་། (༢༥བ)མེད་ན་གཤེགས་སུ་གསོལ་བའམ་བྱིན་གྱིས་བརླབ་པའི་ཕྱིར་
རང་ལ་བསྟིམ་པ་གང་མོས་བྱའོ། །ཐུན་མཚམས་སུ་ཡང་ཁྱེར་སོ་གསུམ་གྱི་རྣལ་འབྱོར་
ལ་གནས་ནས། ཕྱག་འཚལ་ཉེར་གཅིག་གི་མདོ་འདོན་པ་དང་། གཞན་ཡང་སྒོ་
གསུམ་དགེ་བའི་ལས་ལ་བཀོལ་ཅི་ཐུབ་བྱས་ཏེ་དལ་བ་དོན་དང་ལྡན་པར་བྱའོ། །
}7/ K
。,।1:。
ཚུལ་འདི་འབད་ལས་གངས་རིའི་ཏོག་ལྟར་དུ། །རབ་དཀར་དགེ་བ་གང་ཞིག་
བསགས་པ་དེས། །འགྲོ་ཀུན་རྗེ་བཙུན་སྒྲོལ་མས་རྗེས་བཟུང་སྟེ། །མྱུར་དུ་སྨིན་ཅིང
གྲོལ་བ་ཉིད་གྱུར་ཅིག །ཅེས་རྗེ་བཙུན་སྒྲོལ་མ་དཀར་མོའི་སྒྲུབ་ཐབས་དངོས་གྲུབ་
ཀུན་འབྱུང་ཞེས་བྱ་བ་འདི་ནི། དད་སྟོབས་དང་ལྡན་པ་ལྷ་གཉེར་སྡེ་པ་རྡོ་རྗེ་ཚེ་
རིང་གིས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་ཆོས་འཁོར་
དཔལ་གྱི་ལྷ་སར་སྦྱར་བའོ